Si Rock Hudson (Nobyembre 17, 1925-Oktubre 2, 1985) sarong Amerikanong artista sa pelikula asin sa telebisyon. Siya binibisto bilang sarong bida sa mga romantikong istorya sa pelikula asin naglataw na maray an saiyang dangog kan mga taon 1960 asin 1970. Orog nang bantog siya sa mga komeding romantiko kasangga an saiyang kapadis na aktress na si Doris Day. Nabotohan siya komo Star of the Year, Favorite Leading Man, asin iba pang nakaagid na mga onrang tinao kan mga magasin sa pelikula asin siya saro nanggad sa pinaka-popular saka bantogan na gayong artista kan panahon  niya. Nakahaman siyang haros 70ng pelikula asin nagpapel sa  magkapirang produksyon sa telebisyon sa laog kan apat na dekadang karera niya.